CELEX: 62008CN0201
Language: el
Date: 2008-05-16 00:00:00
Title: Υπόθεση C-201/08: Αίτηση για την έκδοση προδικαστικής αποφάσεως, την οποία υπέβαλε το Hessisches Finanzgericht, Kassel (Γερμανία) στις 16 Μαΐου 2008 — Plantanol GmbH & Co. KG κατά Hauptzollamt Darmstadt

19.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/14
            
         Αίτηση για την έκδοση προδικαστικής αποφάσεως, την οποία υπέβαλε το Hessisches Finanzgericht, Kassel (Γερμανία) στις 16 Μαΐου 2008 — Plantanol GmbH & Co. KG κατά Hauptzollamt Darmstadt
   (Υπόθεση C-201/08)
   (2008/C 183/28)
   Γλώσσα διαδικασίας: η γερμανική
   Αιτούν δικαστήριο
   Hessisches Finanzgericht, Kassel
   Διάδικοι στην υπόθεση της κύριας δίκης
   
      Προσφεύγουσα: Plantanol GmbH & Co. KG
   
      Καθού: Hauptzollamt Darmstadt
   Προδικαστικά ερωτήματα
   
               1)
            
            
               Αντιβαίνει στο άρθρο 3 της οδηγίας 2003/30/ΕΚ του Ευρωπαϊκού Κοινοβουλίου και του Συμβουλίου, της 8ης Μαΐου 2003, σχετικά με την προώθηση της χρήσης βιοκαυσίμων ή άλλων ανανεώσιμων καυσίμων για τις μεταφορές (της οδηγίας για τα βιοκαύσιμα) (1), αν ληφθούν ιδίως υπόψη οι αιτιολογικές σκέψεις 10, 12, 14, 19, 22 και 27 της οδηγίας αυτής, μια εθνική διάταξη όπως είναι το άρθρο 50, παράγραφος 1, σημείο 1, του Energiesteuergesetz (γερμανικού νόμου για την επιβολή ενεργειακού φόρου), όπως τροποποιήθηκε με τον Biokraftstoffquotengesetz (νόμο για τα ποσοστά βιοκαυσίμων), της 18ης Δεκεμβρίου 2006, με το οποίο αποκλείεται η ευνοϊκή μεταχείριση των ποσοστών των βιοκαυσίμων από φυτικά έλαια που περιέχονται σε μίγματα καυσίμων που ανταποκρίνονται στο προκαταρκτικό πρότυπο DIN V 51605 (όπως ίσχυε τον Ιούλιο του 2006);
            
         
               2)
            
            
               Επιβάλλει η κοινοτική αρχή της ασφάλειας δικαίου και της προστασίας της δικαιολογημένης εμπιστοσύνης στα κράτη μέλη την υποχρέωση να μην τροποποιούν, εκτός αν συντρέχουν τελείως εξαιρετικές περιστάσεις, τις ρυθμίσεις τις οποίες έχουν θεσπίσει για τη μεταφορά της οδηγίας αυτής στο εσωτερικό δίκαιο και με τις οποίες έχουν δημιουργήσει ένα μακροπρόθεσμο σύστημα κινήτρων μέσω φορολογικών ελαφρύνσεων, αν η τροποποίηση γίνεται κατά το προβλεπόμενο από τις ρυθμίσεις αυτές χρονικό διάστημα και αποβαίνει σε βάρος της ευνοούμενης από τις ελαφρύνσεις επιχείρησης;
            
         
      (1)  ΕΕ L 123, σ. 42.